Aarhuus Stifts-Tidende, 1836-05-27
Den 5te Mai oplæstes Oberst Brocks Forslag om Forandring i den militaire Lovgivning samt Jndførelse af almindelig Værnepligt. Ved den Afstemning som derpaa fandt Sted med Kugler, blev det med 28 St. mod 22 vedtaget, at der ikke skulde nedsættes nogen Committee desangaaende. Tre Medlemmer havde talt for Forslaget og fundet det ubilligt, at Værnepligten allene skal hvile paa Bondestanden, og at den selv i denne Stand blev uligelig fordeelt, og et Medlem yttrede: at det forundrede ham, at der i denne Forsamling, som maatte antages kun at bestaae af ægte danske Mænd, var hørt en Stemme om, at det maatte være tjenligere for Landet, at udsætte det for Occupation af Fjenden, end at sørge for Forsvar. - Den 6te Mai oplæste Justitsraad Nyegaard et af ham indgivet Forslag til en Petition ang. Creditvæsenet, som blandt mere gik ud paa Oprettelsen af et Laane-Jnstitut for Eiendomsbesiddere, under kgl. Garantie, at det allernaadigst maatte behage Hs. M. at garantere for sine Embedsmænds Embedshandlinger; at Skatters og Commineafgifters Fortrindret ikke bør kunne præjudicere Andre, o. s. v. Den kgl. Commissarius fandt, at den forelæste Proposition afhandler flere vigtige Puncter, der kunde fortjene Forsamlingens Opmærksomhed, men de ere saa mange og, skjøndt alle forenede i den Hensigt at ophielpe Landets Credit, saa ueensartede, at det vilde blive vanskeligt foren Committee at behandle dem alle. Angaaende Hs. M. Kongens Garantie for den proponerede Laaneindretning yttrede den kgl. Commissarius sig blandt andet saaledes: "Det er ingen Tvivl underkastet, at Hs. Majestæt, naar han blot overlod sig til sine Følelser, vilde være villig til at paatage sig hiin Forpligtelse til Bedste for de Eiendomsbesiddere, i Særdeleshed i Jylland, som dertil maatte være trængende, men at Allerhøistsamme maa tage det Heles Vel i Betragtning, ligesom Commissarius ogsaa meget paatvivler, at en slig Garantie vilde have den almindelige Mening blandt Hs. Majestæts Undersaatter for sig." Under Discussionerne angaaende en Creditkasse blev der forsikkret af et Medlem, at Havnekassen i Aarhuus havde i det sidste Aar, efter General-Toldkammer-Ordre, maattet indsætte 8000 Rbd. i kgl. Obligationer, og at det var den forbudet at udsætte Pengene i private Eiendomme. Et andet Medlem havde yttret, at saa compliceret som Forslaget er, vilde dets Bearbeidning overstige Forsamlingens Kræfter, hvortil Proponenten havde svaret, at han meget maatte beklage, dersom Forsamlingen skulde antage, at det oversteeg dens Kræfter at behandle et Forslag der udtalte almindelige Ønsker, fordi det er af omfattende Natur, hvilken Yttring blev besvaret dermed at Forsamlingen ved Siden af dens andre Arbeider, og i den Tid den kan ventes at blive samlet, ikke vilde være istand til at tilendebringe en Sag af saa stort et Omfang. Sagen kom derpaa til Afstemning ved Kugler, og det blev da ved 29 St. mod 21 vedtaget, at ingen Committee derom skulde nedsættes. - Den 7de Mai oplæste Amtsprovst Schmidt et Forslag til en Petition om Skolelærernes Kaars Forbedring. Derpaa oplæste Justitsraad Fielstrup et om samme Gjenstand. Der blev eenstemmigen besluttet, at der skulde nedsættes en Committee til at prøve begge disse Forslag, hvortil der valgtes: Biskop Ølgaard, Propr. la Cour til Thimgaard, Gaardmand Ole Kirk, Kammerraad Christensen og Justitsr. Fielstrup. Derefter blev oplæst Andragender fra Varde, Lemvig, Viborg, Hobroe og Nykjøbing paa Morsøe om at erholde Toldstedret. Hertil blev nedsat en Committee bestaaende af Kjøbmand Faartoft, Stiftamtmand Sponneck, Kammerraad Aagaard, Justitsraad Estrup og Pr. Otterstrøm. - Endvidere fra endeel Borgere, i Aarhuus ang. Skibsfournaler og Logbøger. Fremdeles fra Calløe Godses Bønder om Hoveriets Afløsning, og fra Skolelærer Sørensen i Skjoldelev, inden, nøiere Udvikling af en Petition fra Skolelærerne i Aarhuus Amt. (fortsættes.)